text: Billund Lufthavn jubler over passagertallet i juni
  01 juli 2016 kl. 09.51
  I juni rejste 313.282 passagerer gennem Billund Lufthavn. Det er ny rekord.
  I 2015 passerede lufthavnen 300.000  rejsende i juni.  Og i år er der lagt yderligere afstand til den tidligere rekord. Ialt rejste 313.282 passagerer gennem Billund Lufthavn i juni måned. Det er en stigning på 4,1 procent.
  Juni er speciel på den måde, at der fortsat er mange forretningsrejsende og samtidig begynder feriegæsterne at komme i et stadig større antal.
  - Vi kan godt mærke, at der er godt gang i trafikken, og derfor havde vi godt en fornemmelse af, at det ville blive en ny bedste juni, siger lufthavnschef Kjeld Zacho Jørgensen i en kommentar til junis trafiktal. 
        
  Udenrigsruterne er fortsat lufthavnens vækstmotor. 198.906 passagerer er 11.566 flere end sidste år og en stigning på 6,2 procent.
  
  Indenrigsruterne viser også en stigning med 14.081 passagerer for de to ruter. En stabil rute til København og en tidlig start på ruten til Bornholm giver en samlet stigning på 1.104 passagerer, svarende til 8,5 procent.
  